
Meie: 
01.09.2026 nr  237-1B
Lugupeetud sotsiaalminister

Eesti Haiglate Liit soovib juhtida tähelepanu Siseministeeriumi koostatud korrakaitseseaduse muutmise seaduse eelnõule, mis on meile teadaolevalt esitatud Siseministeeriumi poolt 21.08.2026 kirjaga nr 1-6/3514-1 teisele kooskõlastusringile üksnes Justiits- ja Digiministeeriumile, lisaadressaadina Sotsiaalministeeriumile.
Eesti Haiglate Liit ning teised tervishoiuvaldkonna esindus- ja erialaorganisatsioonid esitasid eelnõu varasema menetluse käigus ettepanekuid, mille eesmärk oli arvestada tervishoiuteenuse osutamise eripäradega ning parandada kavandatava regulatsiooni rakendatavust. 
Kahetsusväärselt ei ole tervishoiuvaldkonna organisatsioone, sealhulgas Eesti Haiglate Liitu, kaasatud eelnõu teise kooskõlastusringi. Samuti nähtub eelnõu uuest redaktsioonist, et mitmeid tervishoiuvaldkonna organisatsioonide poolt esitatud sisulisi ettepanekuid ei ole arvestatud.
Eesti Haiglate Liit peab oluliseks, et tervishoiuvaldkonna esindusorganisatsioonid oleksid korrakaitseseaduse muutmise seaduse eelnõu menetlusse sisuliselt kaasatud. Palume Sotsiaalministeeriumil oma seisukoha kujundamisel lähtuda tervishoiuvaldkonna organisatsioonide poolt esitatud ettepanekutest ja argumentidest ning toetada nende sisulist kaasamist käesolevasse menetlusetappi. Samuti palume eelnõu mitte heaks kiita enne, kui tervishoiuvaldkonna ettepanekud on põhjalikult läbi kaalutud ja asjaomaste osapooltega läbi arutatud.
Oleme valmis oma seisukohti täiendavalt selgitama ning osalema eelnõu edasises menetluses, et leida praktikast lähtuvad ja kõiki osapooli arvestavad lahendused.
Lisame käesolevale kirjale Eesti Haiglate Liidu 30.03.2026 Siseministeeriumile esitatud tagasiside korrakaitseseaduse muutmise seaduse eelnõu kohta.

